Temeljem članka 17. stavak 1. podstavak 1. Zakona o sustavu civilne zaštite („ Narodne novine“ br.82/15, 118/18, 31/20, 20/21 i 114/22), te članka 34. Statuta Grada Skradina ( „ Službeni vjesnik Šibensko – kninske županije“ br. 3/21 i 15/22 ) Gradsko vijeće Grada Skradina na 13. sjednici održanoj 22. prosinca 2022. donosi

**GODIŠNJI PLAN RAZVOJA**

**SUSTAVA CIVILNE ZAŠTITE**

**GRADA SKRADINA**

**U 2023. GOD.**

Na temelju Analize stanja sustava civilne zaštite Grada Skradina, a sukladno Procjeni rizika od velikih nesreća za Grad Skradin, razmjeru opasnosti i prijetnji od mogućih većih nesreća i katastrofa, kao i potrebi razvoja cjelokupnog sustava civilne zaštite na području Grada Skradina donosi se Godišnji plan razvoja sustava civilne zaštite Grada Skradina za 2023. godinu.

Godišnji plan razvoja sustava civilne zaštite usklađen je s planiranim sredstvima u Proračunu Grada Skradina namjenjenim za sustav civilne zaštite.

Godišnji plan razvoja sustava civilne zaštite odnosi se na slijedeće:

CIVILNA ZAŠTITA

Svi članovi Stožera civilne zaštite Grada Skradina koji nisu, sukladno zakonskim propisima, proveli jednodnevno osposobljavanje i edukaciju od strane nadležne službe civilne zaštite, tijekom 2023. godine trebaju provesti isto.

Osposobljavanje i edukaciju organizira MUP-Ravnateljstvo civilne zaštite, ispostava Šibenik.

Tijekom 2023. godine treba, u suradnji s MUP-om - Ravnateljstvom za civilnu zaštitu, ispostava Šibenik i Uredom za obranu, izvršiti popunu Postrojbe civilne zaštite Grada Skradina u skladu s donesenom Odlukom o formiranju postrojbe civilne zaštite Grada Skradina.

Članove postrojbe te imenovane povjerenike civilne zaštite i njihove zamjenike nužno je educirati i osposobiti u skladu s Zakonom o sustavu civilne zaštite.

Potrebno je ustrojiti i voditi propisanu evidenciju članova stožera civilne zaštite, članova postrojbe te povjerenika civilne zaštite i njihovih zamjenika.

PLANIRANA SREDSTVA: 15.001,19 kn ( 1.991,00 €)

VATROGASTVO

U proračunu za 2023. god. zadržan je iznos sredstava za redovno funkcioniranje dvaju DVD-a u iznosu od 300.001,19 kn ( 39.817,00 €) kao i stalna sredstava za JVP Šibenik u iznosu od 40.000,66 kn ( 5.309,00 € ), te je planirano i 50 006,48 kn ( 6.637,00 €) sredstava za kapitalne donacije DVD-ima ( sufinanciranje nabave kapitalne imovine) i 3.993,29 kn ( 530,00 €) za održavanje vatrogasnih aparata.

PLANIRANA SREDSTVA: 394.001,62 kn ( 52.293,00 €)

UDRUGE GRAĐANA KOJE SUDJELUJU U SUSTAVU CIVILNE ZAŠTITE

Planirana sredstva za pomoć u radu:

HGSS –u – 15.001,19 kn (1.991,00 € )

Crvenom križu- 30.002,38 kn (3.982,00 €) .

PLANIRANA SREDSTVA: 45.003,57 kn ( 5.973,00 €)

PROCJENA RIZIKA OD VELIKIH NESREĆA I PLAN DJELOVANJA CIVILNE ZAŠTITE

Izrada Procjene rizika od velikih nesreća za Grad Skradin započela je u 2018. godini, a usvojena je na 20. sjednici gradskog vijeća Grada Skradina 17. travnja 2020.

Po donošenju Procjene rizika pristupilo se izradi Plana djelovanja civilne zaštite koji se donosi na temelju Procjene rizika , a donio ga je gradonačelnik Grada Skradina .

Donošenjem ovih dvaju temeljnih dokumenata stvorena je podloga i pravni okvir za postupanje i daljni razvoj cjelovitog sustava civilne zaštite na području Grada Skradina.

U 2023. godini neophodno je izvršiti ažuriranje Procjene rizika i Plana djelovanja civilne zaštite.

PLANIRANA SREDSTVA: 20.004,10 kn ( 2.665,00 € )

Svi rashodi Proračuna Grada Skradina po navedenim sastavnicama sustava civilne zaštite planirani su i u projekcijama Proračuna za 2024. i 2025. godinu u iznosima od 56.274,46 € godišnje.

KLASA: 40-07/22-01/2

URBROJ: 2182-03-02-22-1

Skradin, 22. prosinca 2022.

GRADSKO VIJEĆE

GRADA SKRADINA

PREDSJEDNICA

Nadija Zorica